Ayana Glasgow

Ayana Glasgow (født 27. mars 1997) er en trinidadisk friidrettsutøver som konkurrerer i mangekamp. 

 Idrettskarriere 
 2012 
Glasgow deltok i U20-klassen under CARIFTA Games 2012, der hun kom på fjerdeplass i sjukamp med 2788 poeng.WJAH - CARIFTA Games 2012, besøkt 14. august 2017. I Junior-CAC-mesterskapet i friidrett 2012 deltok hun også i sjukamp, og kom på sjetteplass i U18-klassen med 3930 poeng.WJAH - Central American and Caribbean Junior Championships 2012, besøkt 14.
 august 2017.

Hun deltok i det trinidadiske mesterskapet mesterskapet i friidrett 2012 (senior), og vant der sjukamp, foran Kechelle Douglas.IAAF - Bledman wins Trinidad and Tobago title in 9.86, besøkt 14. august 2017. 

 2013 
Hun deltok i høydehopp under CARIFTA Games 2013, i U17-klassen. Hun hoppet 1,60 meter, samme høyde som bronsevinner Shiann Salmon.CFP Timing - CARIFTA Games 2013, besøkt 15. august 2017. Hun deltok også i femkamp, men fullførte ikke. 

Den 27. april satte hun personlig rekord i lengdehopp, med 5,23 meter.All-Athletics - Ayana Glasgow, besøkt 14. august 2017.

 2014 
I CARIFTA Games 2014 kom Glasgow på åttendeplass i sjukamp, åpen klasse, med 3752 poeng.Athletics NACAC - 2014 CARIFTA Games, besøkt 15. august 2017. Hun satte personlig rekord i U18 sjukamp 1. juni, med 4285 poeng.

Hun scoret 4025 i sjukamp under Junior-CAC-mesterskapet i friidrett 2014 i Mexico, der hun deltok i U18-klassen, og kom på fjerdeplass. Jomary Carmona vant denne øvelsen. Glasgow vant én av deløvelsene; hun vant spydkast med 32,83 meterCACAC Athletics - Campeonato Centroamericano y del Caribe de AT CAC Categorias "A" y "B", besøkt 15. august 2017., og satte personlig rekord i spydkast, høydehopp (1,63) og 3 kg kulestøt (10,97). 

 2015 
Hun representerte Toco Secondary School under det trinidadiske skolemesterskapet i friidrett, og vant der klassen 18+.TTSSTFDA - Track & Field Championships 2015 Overall Results, besøkt 15. august 2017.

Glasgow kastet 37,43 i spydkast under Trinidad og Tobagos kvalifiseringsstevne for CARIFTA Games, og ble tatt ut til å delta i CARIFTA Games 2015.The Guardian - Hislop shines on opening day, besøkt 15. august 2017. I CARIFTA Games kastet hun 39,76, som var ny personlig rekord, og endte på femteplass i U20-klassen.SKNAAA - 2015 CARIFTA Games, besøkt 15. august 2017.

 2016 
Hun satte personlig rekord i sjukamp under uttaket til CARIFTA Games i mars 2016, med 4083 poeng, men deltok ikke i CARIFTA Games 2016.  

 2017 
Glasgow vant høydehopp under Trinidadisk mesterskap i friidrett 2017, som eneste deltaker. 

 Referanser 

 Eksterne lenker 


Kategori:Trinidadiske friidrettsutøvere
Kategori:Trinidadiske mestere